På 1990-tallet ble han medlem i Simon & Garfunkel-tributebandet Mrs. Robinson som sammen med Horns for Hire har hatt spillejobber helt frem til etter årtusenskiftet. Mest kjent er Engers navn i forbindelse med andres utgivelser: Han har deltatt som komponist, tekstforfatter eller musiker på et trettitalls plater. Blant dem som har dratt nytte av hans kunnskaper er Olav Stedje, Torhild Sivertsen, Wenche Myhre, Trine Rein og Trond Granlund. På sine egne to utgivelser fikk han hjelp av folk som Arild Stav, Marius Müller og Svein Dag Hauge.